袁詠儀張智霖出席呂良偉太太生日會 前豪門新抱與楊小娟情同閨蜜
已故賭王何鴻燊三房兒子何猷啟在2020年宣布與齊嬌（Gigi）離婚，結束短短兩年的婚姻，離婚後兩個囡囡由齊嬌獨力照顧，近年三母女已從上海回港生活，雖然齊嬌由豪門新抱回歸平淡，但生活依然富貴，經常周遊列國歎世界。日前齊嬌曬出一張聚會照，並寫道：「Happy Birthday sister~」原來齊嬌是為呂良偉太太楊小娟慶祝生日！
其實呂良偉太太楊小娟與齊嬌一向私交甚篤，當初齊嬌在港定居時，不時與楊小娟聚餐、行山等，雖然齊嬌離婚後回到上海娘家生活，與楊小娟見面時間不多，但兩人感情不變，其後齊嬌搬回香港生活後，亦第一時間帶着兩個囡囡到呂良偉夫婦家中作客，可見兩人閨蜜情深。今次齊嬌出席楊小娟的生日會，同場還有張智霖（Chilam）同袁詠儀（靚靚）夫婦、蔡一智等，當中52歲的靚靚無懼素顏出鏡，風采依然，靚靚同Chilam結婚23年恩愛如昔，經常出雙入對，羡煞旁人！